แนวโน้ม SET เช้าฟื้น! รับฟันด์โฟลว์ไหลเข้า – ไร้กระทบ “เพโลซี” เยือนไต้หวัน
โบรกคาดตลาดหุ้นไทยเช้านี้ฟื้นตัวเล็กน้อย หลังมองการเยือนไต้หวันของสหรัฐไม่ส่งผลกระทบรุนแรง อีกทั้งบ้านเราได้ปัจจัยหนุนจากเงินทุนต่างชาติไหลเข้าต่อเนื่อง ให้แนวรับ 1,585 จุด และแนวต้าน 1,600 จุด
โบรกคาดตลาดหุ้นไทยเช้านี้ฟื้นตัวเล็กน้อย หลังมองการเยือนไต้หวันของสหรัฐไม่ส่งผลกระทบรุนแรง อีกทั้งบ้านเราได้ปัจจัยหนุนจากเงินทุนต่างชาติไหลเข้าต่อเนื่อง ให้แนวรับ 1,585 จุด และแนวต้าน 1,600 จุด
3 ส.ค. 2565

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยเช้านี้ ฟื้นตัวขึ้นเล็กน้อย สวนทางตลาดหุ้นอื่นในภูมิภาคเอเชียที่อาจแกว่งผันผวน โดยมองการเยือนไต้หวันในครั้งนี้ของนางแนนซี เพโลซี ประธานสภาคองเกรสสหรัฐฯ จะไม่มีความรุนแรง เนื่องด้วยเป็นการเพิ่มอำนาจในการต่อรองของสหรัฐที่จะนำไปสู่การเจรจา และหนึ่งในนั้นคือประเด็นของการลดภาษี ซึ่งเชื่อว่าทั้งหมดนี้ยังคงอยู่ในกรอบทางด้านการทูต และน่าจะทำให้คลายกังวลลงไปได้
ขณะที่บ้านเรายังได้ปัจจัยบวกจากเงินทุนต่างชาติไหลกลับเข้ามา
ให้แนวรับไว้ที่ 1,585 จุด และแนวต้าน 1,600 จุด